Pri la distrikto
----------------

La **distrikto Uster** estas urbeca distrikto kaj adiministra unuo de la Kantono Zuriko. Ĝi havis 113371 loĝantojn je la 31-a de decembro 2007.

Geografio
---------

Lago Greifensee
La distrikto pli-malpli kongruas kun la regiono de la lago Greifensee. Ĝian okcidentan limon formas la montoĉeno de Pfannenstiel. En malfrua mezepoko ĝis antaŭ la epoko de la Helveta Respubliko tiu regiono estis la voktdistrikto de Greifensee, kiu eterniĝis en la libro de Gottfried Keller la kamparvokto de Greifensee (germana titolo:*Der Landvogt von Greifensee*).

Sur la teritorio de la distrikto en la urbo Dübendorf ĝis la jaro 2002 troviĝis la plej grava armeflughaveno de Svislando, kie estis lokita granda parto de la svisa aerarmeo. Kun la nova armedoktrino la gvidantoj de la armeo konkludis, ke la proksimeco de tiu flughaveno, kiu estus unua atakcelo por malamiko, al la urbo Zuriko estas strategia stultaĵo kaj krome ekzistis daŭre aerspacaj konfliktoj kun la civila Flughaveno Zuriko en Kloten, kial oni fermis la flughavenon de Dübendorf.

Trafiko
-------

Per la malfermo de la fervojtunelo inter Zürich Stadelhofen kaj Zuriko-Stettbach en la jaro 1990 kaj la fondiĝo de la Zurika Trafik-Unio la distrikto Uster, kiu antaŭe trafike estis nur per la Forch-Fervojo kaj la trajnlinio tra la Glattvalo ligita kun Zuriko per pli ol duonhora veturado subite troviĝis en 11-minuta distanco de la centro de la urbo Zuriko.

Limoj
-----

La distrikto limas en nord-okcidento kun distrikto kaj urbo Zuriko, en nordo kun la distrikto Bülach, sudokcidente al la distrikto Meilen, sude al la distrikto Hinwil kaj okcidente al la distrikto Pfäffikon.

Politikaj komunumoj de la distrikto Uster
-----------------------------------------

La distrikto Uster havas la sekvantajn 10 politikajn komunumojn.
(La ciferoj datiĝas de la 31-a de decembro 2007)


| Blazono | Poŝtkodo kaj **komunumnomo** | **Loĝantoj**(2007-12-31) | **Areo**in km² | Komunumkodo |
| --- | --- | --- | --- | --- |
| Dübendorf | 8600Dübendorf | 23176 | 13.61 | 0191 |
| Egg | 8132Egg | 7923 | 14.48 | 0192 |
| Fällanden | 8117Fällanden | 7177 | 6.41 | 0193 |
| Greifensee | 8606Greifensee | 4816 | 2.30 | 0194 |
| Maur | 8124Maur | 9080 | 14.83 | 0195 |
| Mönchaltorf | 8617Mönchaltorf | 3299 | 7.62 | 0196 |
| Schwerzenbach | 8603Schwerzenbach | 4426 | 2.64 | 0197 |
| Uster | 8610**Uster** | 30614 | 28.56 | 0198 |
| Volketswil | 8604Volketswil | 15804 | 14.00 | 0199 |
| Wangen-Brüttisellen | 8306Wangen-Brüttisellen | 7056 | 7.90 | 0200 |
|  | **Totale** (10) | 113'371 | 112.35 | 0109 |
|

Vidu ankaŭ
----------

* Distriktoj de la Kantono Zuriko
* Kantono Zuriko
* Zurika Oberlando
* Urbo Uster

Eksteraj ligiloj
----------------

* Kategorio Uster (distrikto) en la Vikimedia Komunejo (Multrimedaj datumoj)

* Oficiala retejo de la distrikto Uster

|  |  |  |  |
| --- | --- | --- | --- |
| 

| v • d • rDistriktoj de Kantono Zuriko |
| --- |
| Affoltern • Andelfingen • Bülach • Dielsdorf • Dietikon • Hinwil • Horgen • Meilen • Pfäffikon • Uster • Vinterturo • Zuriko |  |

 |


|  |  |  |  |
| --- | --- | --- | --- |
| 

| v • d • rKomunumoj de la distrikto Uster |
| --- |
| Dübendorf  •  Egg ZH  •  Fällanden  •  Greifensee  •  Maur  •  Mönchaltorf  •  Schwerzenbach  •  Uster  •  Volketswil  •  Wangen-Brüttisellen |  |

 |